CELEX: 62018TN0305
Language: mt
Date: 2018-05-16 00:00:00
Title: Kawża T-305/18: Rikors ippreżentat fis-16 ta’ Mejju 2018 – Klyuyev vs Il-Kunsill

201806220471970572018/C 240/633052018TC24020180709MT01MTINFO_JUDICIAL20180516545411Kawża T-305/18: Rikors ippreżentat fis-16 ta’ Mejju 2018 – Klyuyev vs Il-Kunsill
 ---documentbreak--- C2402018MT5410120180516MT0063541541Rikors ippreżentat fis-16 ta’ Mejju 2018 – Klyuyev vs Il-Kunsill
   (Kawża T-305/18)2018/C 240/63Lingwa tal-kawża: l-Ingliż
      Partijiet
   
   
      Rikorrent: Andriy Klyuyev (Donetsk, l-Ukrajna) (rappreżentanti: B. Kennelly, QC, J. Pobjoy, Barrister, R Gherson u T. Garner, Solicitors)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrent jitlob li l-Qorti Ġenerali jogħġobha:
   
            —
         
         
            tannulla d-Deċiżjoni tal-Kunsill (PESK) 2018/333 tal-5 ta’ Marzu 2018 li temenda d-Deċiżjoni 2014/119/PESK dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Ukrajna (ĠU 2018, L 63, p. 48), u
         
      
            —
         
         
            tannulla r-Regolament ta’ Implimentazzjoni tal-Kunsill (UE) 2018/326 tal-5 ta’ Marzu 2018 li jimplimenta r-Regolament (UE) Nru 208/2014 dwar miżuri restrittivi diretti kontra ċerti persuni, entitajiet u korpi fid-dawl tas-sitwazzjoni fl-Ukrajna (ĠU 2018, L 63, p. 5),
         
      sa fejn dawn il-miżuri jikkonċernaw lir-rikorrent.
   
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka erba’ motivi.
   
            1.
         
         
            L-ewwel motiv ibbażat fuq il-fatt li l-Kunsill wettaq żbalji ta’ evalwazzjoni meta kkunsidra li l-kriterju għall-inklużjoni tar-rikorrent fl-Artikolu 1(1) tad-deċiżjoni kkontestata u fl-Artikolu 3(1) tar-regolament ikkontestat huwa ssodisfatt.
         
      
            2.
         
         
            It-tieni motiv ibbażat fuq il-ksur tad-drittijiet tar-rikorrent skont l-Artikolu 6, moqri flimkien mal-Artikoli 2 u 3 TUE, u l-Artikoli 47 u 48 tal-Karta tad-Drittijiet Fundamentali tal-Unjoni Ewropea minħabba li l-Kunsill assuma li t-trattament tar-rikorrent fl-Ukraina huwa konformi mad-drittijiet fundamentali tal-bniedem.
         
      
            3.
         
         
            It-tielet motiv ibbażat fuq il-fatt li l-Kunsill kiser id-drittijiet tad-difiża tar-rikorrent u d-dritt għal amministrazzjoni tajba u protezzjoni ġudizzjarja effettiva.
         
      
            4.
         
         
            Ir-raba’ motiv ibbażat fuq il-fatt li l-Kunsill kiser, mingħajr ġustifikazzjoni jew proporzjon, id-drittijiet tar-rikorrent għal proprjetà u reputazzjoni.